KAAVIN KUNTA
Kunnanhallitus			13.1.2014 § 14
Kunnanhallitus		 	17.3.2014 § 57

LAUSUNNON ANTAMINEN KOSKIEN SELVITYSMIEHEN LUONNOSTA HALLITUKSEN ESITYKSEKSI KUNTIEN PERUSPALVELUJEN VALTIONOSUUSJÄRJESTELMÄN UUSIMISEKSI.  Asia 7.

KH § 14	Valtiovarainministeriön Kunta- ja aluehallinto-osasto pyytää kuntien mahdollisia kommentteja selvitysmies Arno Miettisen alustavasta ja Hallinnon ja aluekehityksen ministerityöryhmän käsittelemästä ehdotuksesta 17.1.2014 mennessä. 

Kunnilta tulevien palautteiden pohjalta valmistelevat tahot tekevät vielä arvion erityisesti laskentakriteerien ja siirtymätasauksen osalta. Selvitysmies tekee lopullisen ehdotuksensa valtionosuusjärjestelmän uudistamiseksi kuntakuulemisen jälkeen tammikuussa. Hallituksen esitys lähtee lausunnoille helmikuussa 2014. Eduskunnan käsittelyyn esitys toimitetaan huhtikuussa ja tavoitteena on, että eduskunta käsittelisi esityksen kevätistuntokaudella 2014. 

	Alustavien laskelmien mukaan Kaavin kunnan menetys nykyiseen valtionosuusjärjestelmään verrattuna, vuoden 2013 taso huomioiden, vuoden 2015 valtionosuuksissa olisi n. 220.000 euroa: nykyisen järjestelmän mukaan valtionosuutta vuonna 2015 tulisi 13,55 milj.euroa ja alustavien uusien laskelmien mukaan 13,33 milj.euroa.
	Kunnanhallituksen jäsenille on jaettu valtionosuusjärjestelmän uudistamiseen liittyvät keskeiset pääperiaatteet ja laskentakriteerit.

	Ehdotus: Kunnanhallitus päättää esittää kommentteinaan seuraavaa:
Kaavin kunta näkee uudistusehdotuksen myönteisinä seikkoina valtion ja kuntien kustannusten jaon tarkistuksen muuttuminen vuosittaiseksi sekä ehdotuksen kuntaliitosneutraalisuuden. Edelleen huono-osaisuutta kuvaamaan mukaan otettu koulutustaustatekijä koetaan myönteisenä samoin kuin ehdotuksen yksinkertaistamisen peruslinja yleisellä tasolla.

Kysymyksiä herättävät:
-	Miksi järjestelmään otetaan uutena tekijänä 20 prosentin omarahoitusosuus, minkä käytännön vaikutuksena on, että alhaisen verotulon kunnat menettävät tasauksessa tuloja nykyjärjestelmään verrattuna. 
-	Miksi uudistuksessa erityisesti yli 85-vuotiaiden asukkaiden painoarvoa pudotetaan merkittävästi, mutta samalla lisätään 6-15-vuotiaiden ikäluokkien osuutta huomattavasti.

	THL:n 2008-2010 ikävakioidun indeksin (158.8) mukaan Kaavi on Suomen sairain kunta. Kaavin väestöstä n. 30 % (969/3315 asukkaasta 31.12.2013) on yli 65-vuotiaita. Uudistuksen esittelyaineistossa kerrotaan ikärakenteen ja sairastavuuden perusteella jaettavia 
							./..
KAAVIN KUNTA
Kunnanhallitus			13.1.2014 § 14
Kunnanhallitus		 	17.3.2014 § 57

./..	kokonaissummia muutetun THL:n selvityksen suuntaisesti, sairastavuuden painon on kerrottu kasvavan ~2,5-kertaiseksi verrattuna nykyiseen.   

	Silti Kaavin valtionosuus olisi putoamassa 65 €/asukas/vuosi, jos uudistus toteutuisi tässä muodossaan. 

Kaavi kokee, ettei se ole kohtuullista huomioiden koko ajan kasvavat ikävaikutteiset menot. 

Verotuloihin perustuva valtionosuuden tasauslisä nostettava 90 %:iin.
Päätös: Päätösehdotus hyväksyttiin.		

------------ 

KH § 57	Valtiovarainministeriö on toimittanut kunnille lausuntopyynnön koskien selvitysmiehen luonnosta hallituksen esitykseksi kuntien peruspalvelujen valtionosuusjärjestelmän uudistamiseksi.  Kaavin osalta esityksessä ei ole muutoksia alustavaan esitykseen nähden. Lausunnot pyydetään toimittamaan 4.4.2014 mennessä.

	Ehdotus: Kunnanhallitus lausuntonaan uudistaa 13.1.2014 §:ssä 14 antamansa kannanoton asiaan. Lisäksi edellytetään, että eri investointimäärärahat pidetään vähintäänkin ennallaan.
	Päätös: Päätösehdotus hyväksyttiin.
		l